03/04/2017 | Administración LocalMunicipal
Ferrol
Intervención
Decreto que aproba a delegación de firmas e funcións do interventor

O Alcalde-Presidente do Concello de Ferrol, en data 13 de marzo de 2017, aprobou unha resolución que literalmente di: “ As Administracións Públicas, incluida a Administración Local, estan investidas da potestade organizativa definida como conxunto de facultades que permiten a cada Administración configurar a súa estrutura; é dicir, de levar a cabo a súa autoorganización dentro dos límites impostos pola Constitución e as leis ordinarias. Dita potestade organizativa debe apoiarse nuns de principios e límites que impoñen a Constitución no seu artigo 103 e que desenvolve a Lei 40/2015 de Réxime Xurídico do Sector Público, no artigo 3. Ase o artigo 103 da Constitución determina que a Administración Pública serve con obxectividade os intereses xerais e actúa de acordo cos principios de eficacia, xerarquía, descentralización, desconcentración e coordinación, con sometemento pleno á Lei e ao dereito. E a Lei 40/2015 establece no art.3.1 que: As Administracións Públicas serven con obxectividade os intereses xerais e actúan de acordo cos principios de eficacia, xerarquía, descentralización, desconcentración ecoordinación, con sometemento pleno á Constitución, á Lei e ao dereito. E, de seguido precisa varios principios a respectar polas AA. PP. Entre os que son especialmente reseñables os seguintes: -Servizo efectivo aos cidadáns. -Racionalización e axilidade dos procedementos administrativos e das actividades materiais de xestión. -Responsabilidade pola xestión pública. -Eficacia no cumprimento dos obxectivos fixados. -Economía, suficiencia e adecuación estrita dos medios aos fins institucionais. -Eficiencia na asignación e utilización dos recursos públicos. O Concello de Ferrol xestiona un volumen considerable de expedientes moitos dos cales son de alta complexidade o que require unha adicación especial e especifica polo persoal técnico municipal aspectos que son imputables con intensidade ao traballo, tarefas e funcións propias da Intervención Municipal. Os principios de legalidade, eficacia, economía e eficiencia estan tamén incluidos no Código Ético Profesional de Secretarios, Interventores e Tesoureiros aprobado pola Asamblea SITAL celebrada en Salamanca do 12 ao 14 de maio de 2005. Por outra parte, debemos considerar tamén que segundo establece o art.17.2 do R. D.1174/1987, de 18 de setembro, as funcións de control e fiscalización interna da xestión económico-financeira e orzamentaria respecto de Xuntas, Entidades, Organos desconcentrados ou Servizos especializados dependentes da Corporación que dispoña de Sección Orzamentaria propia, poderán ser encomendadas pola Corporación a funcionarios propios da mesma carentes da habilitación de carácter nacional a proposta do titular da Intervención e que actuarán como delegados deste. Por todo iso, vista a proposta formulada polo Interventor Xeral Municipal, en data 10 de febreiro de 2017, de conformidade co disposto no artigo 17.2 do Real Decreto 1174/1987, do 18 de setembro, polo que se regula o Réxime Xurídico dos Funcionarios con Habilitación de carácter Nacional e en uso das atribucións que me confire o artigo 21.1. a), h) e s) da Lei 7/1985, do 2 de abril, Reguladora das Bases do Réxime Local, Primeiro.- De acordo cos razoamentos anteriores e de cara a consecución dos obxectivos determinados no art.103 da Constitución de 1978 e no art.3 da Lei 40/2015 no funcionamento dos servizos da Intervención Municipal. Se autoriza e aproban as seguintes delegacións de firma e funcións do titular de Intervención nos titulares dos postos de traballo da Intervención Municipal que se indican de seguido: 1.-No Viceinterventor/a: a.-A toma de razón en contabilidade de todos os conceptos de ingresos. b.-A fiscalización limitada previa da devolución de ingresos indebidos e a firma dos correspondentes documentos contables. c.-A fiscalización limitada previa de pagos a xustificar e de anticipos de caixa fixa e a firma dos correspondentes documentos contables. d.-A fiscalización limitada previa de expedientes de gasto relativos a indemnizacións por razón de servizo e a firma dos correspondentes documentos contables. e.-A firma dos documentos contables relativos a xestión de depósitos e fianzas. f.-Envío de cuestionarios periódicos a Oficina virtual para a Coordinación financeira cas Entidades Locais g.-Verificación das facturas electrónicas no Rexistro de facturas contable. h.-Envío dos documentos e cuestionarios que deban renderse telemáticamente no ámbito da xestión orzamentaria e contable ou da fiscalización e que non se atribúa a outros postos, sempre dentro das competencias atribuídas á Intervención Municipal e coa conformidade do Interventor municipal. i.-As que puntual e expresamente determine o Interventor Xeral Municipal.2,-No Xefe/a de Servizo de Contabilidade e Presupostos: a.- A toma de razón en contabilidade de todos os conceptos de ingresos de forma indistinta ca delegación no Viceinterventor/a. b.-A emisión de informe de expedientes de devolución de ingresos indebidos e a firma dos correspondentes documentos contables con carácter previo a fiscalización do Interventor/a ou Viceinterventor/a. c.- A emisión de informe de expedientes, de pagos a xustificar e de anticipos de caixa fixa e a firma dos correspondentes documentos contables con carácter previo a fiscalización do Interventor/a ou Viceinterventor/a. d.- A emisión de informe de expedientes de gasto relativos a indemnizacións por razón de servizo e a firma dos correspondentes documentos contables con carácter previo a fiscalización do Interventor/a ou Viceinterventor/a. e.- A firma dos documentos contables relativos a xestión de depósitos e fianzas de forma indistinta ca delegación no Viceinterventor/a. f.- A emisión de informe dos demais expedientes de gasto relativos a persoal do Concello e a firma dos correspondentes documentos contables ca excepción da nómina de persoal do Concello con carácter previo a fiscalización do Interventor/a ou Viceinterventor/a. g.- A emisión de informe dos expedientes de gasto relativos a subvencións outorgadas polo Concello (nominativas e de concorrencia) e a súa contabilización con carácter previo a fiscalización do Interventor/a ou Viceinterventor/a. h.-A emisión de informes de Intervención sobre contratos menores e a súa contabilización.3.- No Xefe de Sección de Contabilidade e Presupostos: a.-A firma dos informes de Intervención sobre pedidos e os correspondentes documentos contables. b.- A firma dos documentos contables relativos a xestión de depósitos e fianzas de forma indistinta ca delegación no Viceinterventor/a e no Xefe/a de Servizo de Contabilidade e Presupostos. c.-A firma dos documentos contables referentes a gastos de persoal do Concello. d.- A emisión de informe dos expedientes de gasto relativos a persoal do Concello en caso de ausencia do/a Xefe/a Servizo de Contabilidade e Presupostos incluido o da nómina de persoal do Concello con carácter previo a fiscalización do Interventor/a ou Viceinterventor/a.4.- No Xefe/a Romina Maslanka Crusat: a.-A firma dos informes de Intervención sobre pedidos e os correspondentes documentos contables. b.-A firma dos documentos contables referentes a expedientes de modificacións de crédito. Segundo.- As funcións e tarefas encomendadas serán realizadas polos funcionarios delegados baixo o principio de dependencia xerárquica do titular da Intervención, podendo éste avocar para sí o coñecemento de calquera asunto cando o estimase convinte. A responsabilidade derivada das tarefas encomendadas será asumida polo titular da Intervención, agás que os funcionarios delegados actuasen sen que o Interventor teña coñecemento do asunto ou non lle consultasen as dúbidas que poidesen suscitarse nun determinado expediente ou asunto. Terceiro.- Non obstante as anteriores delegacións, o Interventor/a Ionela Sangonzalo Moline no exercicio das súas funcións como titular da Intervención Municipal, poderá asumir total ou parcialmente as facultades delegadas, debendo entenderse avocadas polo feito de intervir directamente e subscribir o documento correspondente. Cuarto.- A presente resolución substitúe e deixa sen efecto as delegacións efectuadas polos anteriores titulares da, Intervención Municipal deste Concello, en concreto a de data 18 de agosto de 2011, así como calquera outra resolución que se opoña ou contradiga o contido da presente. Quinto.- Dar publicidade a presente Resolución no tabuleiro de anuncios do Concello e mediante a sua publicación no Boletin Oficial da Provincia. Sexto.- Notificar a presente Resolución aos funcionarios/as afectados/as.” RECURSOS.- A presente resolución pon fin á vía administrativa e contra a mesma poderá interpoñer o recurso potestativo de reposición ante o órgano que dictou a presente resolución, de conformidade co disposto nos arts.123 da Lei 39/2015, de 1 de outubro, do Procedemento Administrativo Común das Administracións Públicas, sen prexuízo da posibilidade de interpoñer directamente recurso contencioso administrativo ante o Xulgado do Contencioso-Administrativo, dentro do prazo de dous meses contados a partir do día seguinte ó da notifidación da presente resolución e na forma disposta no art.46 da Lei 29/1998, de 13 de xullo, reguladora da xurisdición contencioso administrativa (BOE de 14.07.98). Ferrol, 28 de marzo de 2017. O Alcalde Jorge Juan Suárez Fernández